Nītaures pagasts

Nītaures pagasts ir viena no Cēsu novada administratīvajām teritorijām tā dienvidrietumos. Robežojas ar sava novada Amatas, Līgatnes, Skujenes un Zaubes pagastiem, kā arī Siguldas novada Mores un Mālpils pagastiem. 

 Daba 
Atrodas Vidzemes augstienes Mežoles pauguraines dienvidrietumu malā. Augstākā vieta Lazdukalns (252 m vjl). Pagasta ziemeļu daļu austrumu - rietumu virzienā un austrumu stūri šķērso Daugavas un Gaujas ūdensšķirtne.

 Hidrogrāfija 
 Upes 
Amata, Līgatne, Mergupe, Brendupe, Silupīte, Viļumupe, Zaube

 Ezeri 
Asaru ezers (23,0 ha), Ezerrožu ezers (13,0 ha), Rezguļu ezers (12,6 ha) un daudz mazāku ezeru.

 Purvi 
Daļa no Gulspurva (kopplatība 351 ha), Mergupes purvs (170 ha), Lagāts (113 ha), Biržaku Lagāts (93 ha), Dunīša purvs (63 ha)

 Vēsture 
Līdz muižu pagastu izveidei atradās Nītaures draudzes novadā. Pēc 1920. gada zemes reformas Nītaures pilsmuiža (Nitau) tika sadalīta 97 vienībās 1054 ha kopplatībā (muižas kungu mājā iekārtoja pamatskolu), Lakšu muiža (Nachtigall) sadalīta 29 vienībās 604 ha kopplatībā (muižas kungu mājā iekārtoja mežziņa kanceleju un pasta nodaļu), Nītaures mācītājmuiža sadalīta 19 vienībās 394 ha kopplatībā. 

1936. gadā Rīgas apriņķa Nītaures pagasta platība bija 112 km² un tajā dzīvoja 1405 iedzīvotāji. 1945. gadā pagastā izveidoja Nītaures un Lakšu ciema padomes, bet pagastu 1949. gadā likvidēja. Nītaures ciems ietilpis Siguldas (1949-1962) un Cēsu (1962-2009) rajonos. 1951. gadā Nītaures ciemam pievienoja Lakšu ciemu, 1963. gadā - Ķēču ciemu. 1977. gadā pievienoja daļu Mores ciema, savukārt nelielas Nītaures ciema teritorijas pievienoja Amatas, Mores un Zaubes ciemiem. 1990. gadā ciemu reorganizēja par pagastu. 2009. gadā Nītaures pagastu kā administratīvo teritoriju iekļāva Amatas novadā. 2021. gadā Amatas novadu iekļāva Cēsu novadā.

 Pieminekļi 

 Ķēču pilskalnsValsts kultūras pieminekļu aizsardzības inspekcija. Valsts aizsargājamo nekustamo kultūras pieminekļu saraksts
 Vecsārtēnu senkapi I,II (Sārta kalns)
 Asaru senkapi
 Nītaures viduslaiku pils
 Annasmuižas senkapi (Vasu kalns)
 Nītaures pilskalns (Vaļņa kalns)

 Iedzīvotāji 
 Iedzīvotāju skaita izmaiņas 
Esošajās robežās, pēc CSP un OSP datiem.OSP

 Apdzīvotās vietas 
Lielākās apdzīvotās vietas ir Nītaure un Merķeļi.

 Virsraksta teksts 
 Ievērojamas personības 
 Haralds Marvē (1900-1983), Latvijas armijas un Vērmahta virsnieks, vieglatlēts un šāvējs;

 Saimniecība 
 Transports 

 Izglītība un kultūra 

 Atsauces 

Kategorija:Vidzeme
Kategorija:Cēsu novada pagasti